# 1236.

< |
12. vijek |
**13. vijek**
| 14. vijek
| >

< |
1200-e |
1210-e |
1220-e |
**1230-e**
| 1240-e
| 1250-e
| 1260-e
| >

<< |
< |
1232. |
1233. |
1234. |
1235. |
**1236..**
| 1237.
| 1238.
| 1239.
| 1240.
| >
| >>

1236.. po kalendarima
| Gregorijanski
 | 1236.. (MCCXXXVI) |
| Ab urbe condita
 | 1989.
 |
| Islamski
 | 633–634.
 |
| Iranski
 | 614–615.
 |
| Hebrejski
 | 4996–4997.
 |
| Bizantski
 | 6744–6745.
 |
| Koptski
 | 952–953.
 |
| Hindu kalendari
 |
| • *Vikram Samvat* | 1291–1292.
 |
| • *Shaka Samvat* | 1158–1159.
 |
| • *Kali Yuga* | 4337–4338.
 |
| Kineski
 |
| • Kontinualno
 | 3872–3873.
 |
| • 60 godina
 | Yang Vatra Majmun (od kineske Ng.) |
| Holocenski kalendar
 | 11236.
 |
| p • r • u |
| Podrobnije: Kalendarska era |

Godina **1236** (**MCCXXXVI**) bila je prijestupna godina koja počinje u utorak u julijanskom kalendaru (1. januar).

## Događaji

### Januar/Siječanj – Mart/Ožujak

Crkva u Trnovu, prvo počivalište Svetog Save
Sveti Sava
* 14. 1. - Bivši srpski arhiepiskop Sava Nemanjić umro u bugarskom Trnovu, na povratku sa drugog hodočašća u Svetu zemlju (ili 1235). Sahranjen je u tamošnjoj crkvi Četrdeset mučenika, dok 1237. nije prenesen u Mileševu, kojoj je dograđena priprata.
* 14. 1. - Kralj Henry III od Engleske se oženio Eleonorom od Provanse, mlađom sestrom Margarete, supruge francuskog kralja Louisa IX.
* početkom godine? - Ezzelino III da Romano i saveznici su zavladali u Veroni, što omogućuje caru Fridriku II da pređe preko Alpa i suoči se sa Lombardskim savezom (od leta).

* 7. 2. - Kralj Fernando III od Kastilje i Leona stiže do Ibn Hudove Córdobe, čiju su četvrt Ajarquia oko Nove godine osvojili grupa vitezova i pešaka almogavera. U opsadi mu pomaže Muhamed ibn Nasr.

### April/Travanj – Jun/Lipanj

* 30. 4. - Umro je delhijski sultan Iltutmiš, nasleđuje ga sin Ruknuddin Firuz (do novembra), zapravo njegova majka Šah Turkan. U sultanatu dolazi do nestabilnosti usled borbe za vlast.
* proleće - Nikejsko-bugarska opsada latinskog Carigrada: knez Ahaje Geoffroy II de Villehardouin je doveo flotu i deblokirao grad. Uz posredovanje egejskog vojvode Angela Sanuda postignuto je dvogodišnje primirje.
	+ Mlađi latinski car Balduin II je otišao na zapad da moli za pomoć. Bugarski vladar Ivan Asen II se koleba u vezi saveza sa Nikejom cara Jovana III.

* 10. 6. - Koncil u Toursu: zabranjuje se maltretiranje Jevreja, jer crkva "ne želi smrt grešnika već preobraćenje".
* jun? - Pošto Jaroslav II Vsevolodovič prelazi iz Novgoroda u Kijev, ostavlja sina Aleksandra za guvernera u Novgorodu, građani ga biraju za kneza (1236-40, 1241-56, 1258-59).
* 20. 6. - Kremmenski sporazum: pomeranski vojvoda Wartislaw III priznaje sizerenstvo Markgrofovije Brandenburg, kojoj predaje oblasti oko Stargarda, Wustrowa i Beseritza. Prethodno mu je gospodar Mecklenburg-Rostocka Heinrich Borwin III uzeo Circipaniju (Prekopjence), oblasti oko Gnoiena, Altkalena i Demmina.
* 21. 6. - Fratar Julijan je krenuo kući iz "Magna Hungarije" u današnjoj Baškiriji, vraća se u Ugarsku 27. decembra. Kralju Beli donosi vesti o mađarskim rođacima i tatarskoj/mongolskoj pretnji.

Kapela de Villaviciosa, prvi dio Džamije u Kordobi konvertiran za kršćansko bogoštovlje
* 29. 6. - Kralj Fernando III od Kastilje i Leona osvaja nakon opsade Córdobu, koja je bila pod muslimanskom vlašću od 711. (sedište omejadskog emirata i kalifata 756-1031). Ovo je prekretnica Rekonkviste, učvršćena je hrišćanska kontrola u Al-Andalusu. Velika džamija je pretvorena u katoličku katedralu posvećenu devici Mariji; izmene na zgradi su male u prvih tristotinak godina. Zvona uzeta iz katedrale u Santiagu de Composteli 997., ili lampe u koje su pretopljena, sada se vraćaju (ili odlaze u katedralu u Toledu).

### Jul/Srpanj – Septembar/Rujan

* leto? - Mongolska vojska na čelu sa Batu-kanom i Subudajem je na zapadnoj kampanji: prvi na meti su Baškiri, zatim se kreće na Povolšku Bugarsku.

* 22. 9. - Livonski križarski rat – Bitka kod Saule: Livonsko bratstvo mača i prijatelji su poraženi na severu dan. Litvanije od strane Samogita i Semigala, poginuo je i vođa reda Volkwin. Bratstvo se dogodine priključuje Teutonskom redu.

### Oktobar/Listopad – Decembar/Prosinac

Ostaci džamije u povolško-bulgarskom gradu Biljaru
* jesen - Treća mongolska invazija Povolške Bugarske, najveća do sada: "Veliki Grad" Bilär (Biljar) je osvojen nakon 45 dana opsade, spaljen je nakon opšteg masakra i pljačke. Mongoli, zvani "Tatari", zauzimaju i Bolghar, Suar i Cükätaw. Preživeli odlaze u severne šumske predele, a Povolška Bugarska postaje deo Džučijevog ulusa, tj. Zlatne Horde.

* 2. 11. - Rat cara Fridriha protiv Lombardske lige: zauzeo je Vicenzu, vladu je dao svom savezniku Ezzelinu da Romanu.
* 19. 11. - Nakon pobune protiv sultana Ruknudina i njegove majke Šah Turkan u Delhiju, vlast preuzima Razija, kći pokojnog Iltutmiša (do 1240).

### Kroz godinu

* Hrvatski herceg Koloman, po nalogu brata i kralja Bele IV, oduzima božjacima (templarima) nepravedno stečena imanja. Kralj u ovo vrijeme istražuje posjede velikaša, plemića i crkvena dobra kako bi konfiscirao ona koja su nepravedno stečena, usprkos i papinim prosvjedima.
* 1236 - Treća i konačna Mongolska invazija Gruzije i Kavkaza na čelu sa Čormaganom. Kraljica Rusudan beži iz Tbilisija u Kutaisi (potčinjava se 1243).
* Mongolsko osvajanje dinastije Sung: Godanovi Mongoli zauzimaju Xiangyang koji se smatra kapijom ravnice Jangcea (ali gube ga 1239).
* Mindaugas je ove godine pomenut kao vladar Litvanije.
* Fragmentacija Almohadske države: vladar Abd al-Wahid II je zauzet pobunom u Sahari, ne može se suprotstaviti secesiji u Alžiru i Tunisu.
	+ 1235-36 - Yaghmurasen ibn Zyan, Zenata Berberin, osniva abdalvadidski, ili zajanidski, Sultanat Tlemsen na severozapadu dan. Alžira (traje do 1556-57).
	+ Tuniski Hafsid Abu Zakariya Yahya osvaja područje oko alžirske reke Chelif.

## Rođenja

* 1235/36 - Muhamed II od Granade, sultan († 1302)
* Stjepan Postum, ugarski pretendent († 1271)

## Smrti

* Jean d'Ibelin Stari, gospodar Bejruta (\* ca. 1179)

## Reference

Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)